Int tikber minn ċkejken sa kbir tara u taħseb x'ġie qablek, x'ġie miegħek u x'ġie warajk. Ġo moħħok jidħol il-ħsieb li dak li ġie qablek rota, sejjieħ, televiżjoni iswed u abjad, razzett, rota ta' karettun, trepied, żinġla bieqja, buqar u dak li ġie warajk ċellulari, tagħmir tat-tagħrif, karozzi ċkejknin li jidħlu kullimkien. Ix-xjuħ jidhru żejda, il-morda titħassarhom, min jisker, min jiżbalja u jpatti. Tħossok mimli bil-ħajja ma jrażżnek ħadd u tibqa' għaddej u 'l dawn f'qalbek twarrabhom. Maż-żmien tintebaħ aktarx, għax doqt li ġie qablek, knisja, razzett, ħamrija, ġonna m'humiex daqshekk bla tifsira u bla ħajra u tibda tara s-sabiħ lil-opra, tar-rakkont tan-nanna, tax-xiħ, tal-marid, moħħok jinbidel u tibda ddaħħal fl-għamara ta' moħħok li kollox hawn postu. Ara teruqa ta' qabel bl-atturi żgħażagħ u tixtarr il-ħajja tagħhom, it-tejatru ta' qabel, it-toroq taż-żonqor, monumenti ħdejk u miegħek u għajnejk jinfetħu li l-ġrajja ilha li bdiet u qabel iżżerżaqt fid-dinja. Fid-dinja m'hemm xejn qadim u ġdid hemm ħannieqa u int wieħed jew waħda miż-żibeġ. Kieku ma kienux ta' qablek m'intix int u tħoss li l-ħwienet li jbiegħu l-antik iġibu ċertu nostalġija għax donnu dak iż-żmien ta' qablek kellu ċertu ordni li llum int għax għandek iż-żmien tixxennaq għalih. X'int qadim jew f'ġdid, f'saħħtek jew fuq il-molol, tistrieħ fuq il-qadim għax sod.
Qadim